《和夜烧松明火》
明代·李之世

穷冬憺阴晦，海气交冱寒。我无绛蜡炬，斗帐围红鸾。

樵人割松脂，焚著青烟团。琼人轻沈檀，嗅此如茝兰。

覆瓦炷其烟，收煤有一槃。我闻龙香剂，乃出松火残。

恨无和胶法，弃置殊可叹。良材贵有遇，太息坐更阑。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。